यादें : 15 साल पहले नेटवेस्‍ट सीरीज के फाइनल में मिली जीत को इसके 'हीरो' मो. कैफ ने इस तरह किया याद...  
इस मैच में मोहम्‍मद कैफ ने खेली थी नाबाद 87 रन की पारी
भारतीय टीम  ने 300 के अधिक का स्‍कोर चेज किया था 
जीत के बाद सौरव गांगुली ने शर्ट लहराकर जताई थी खुशी
इंग्‍लैंड के खिलाफ नेटवेस्‍ट सीरीज के फाइनल में टीम इंडिया को मिली जीत अभी भी क्रिकेटप्रेमियों के दिमाग में ताजा होगी. टीम इंडिया ने आज से ठीक 15 साल पहले यानी 13 जुलाई 2002 को दो विकेट की यह रोमांचक जीत हासिल की थी. विपरीत परिस्थितियों में हासिल की गई इस जीत के बाद तत्‍कालीन कप्‍तान सौरव गांगुली तो इतने खुश हो गए थे कि उन्‍होंने ऐतिहासिक लार्ड्स मैदान की बालकनी से शर्ट लहराते हुए अपना जोश दिखाया था. इस मैच में टीम ने भारतीय टीम ने 325 रन के स्‍कोर को चेज किया था और नेटवेस्‍ट ट्रॉफी पर कब्‍जा जमाया था. भारत की इस जीत में मोहम्‍मद कैफ हीरो साबित हुए थे जिन्‍होंने 75 गेंदों पर नाबाद 87 रन की पारी खेली थी. कैफ ने युवराज सिंह (69 रन) के साथ छठे विकेट के लिए 121 रन की साझेदारी की थी. कैफ को उनके जुझारू प्रदर्शन के लिए मैन ऑफ द मैच घोषित किया गया था. इस यादगार जीत के 15 वर्ष पूरे होने के मौके पर मो. कैफ ने खास ट्वीट किया. उन्‍होंने लिखा, '15 साल पहले, आज के दिन मैंने एक सपने को जिया था, मैं जिंदगी के एक सुनहरे सपने का हिस्‍सा बना था. हमने नेटवेस्‍ट ट्रॉफी के फाइनल में 326 रन बनाते हुए जीत हासिल की थी.' एक अन्‍य ट्वीट मे उन्‍होंने लिखा, 'कृपया ध्‍यान से देखें. राहुल द्रविड़ भाई हमेशा टीम के बचाने के लिए आते थे, लेकिन इस बार यह मैं था.'
 
15 years ago #OnThisDay , I lived a dream, a dream of a lifetime. We won the Natwest series Finals against England chasing 326 #87NotOutpic.twitter.com/KDXN5WwrLJ
— Mohammad Kaif (@MohammadKaif) July 13, 2017Please see carefully. Rahul Dravid Bhai, as always coming to the rescue , this time for me :) https://t.co/DtpkFwaS7Q
— Mohammad Kaif (@MohammadKaif) July 13, 2017
लार्ड्स मैदान पर खेले गए इस मैच में इंग्‍लैंड की टीम ने पहले बल्‍लेबाजी करते हुए 50 ओवर्स में पांच विकेट पर 325 रन का विशाल स्‍कोर खड़ा किया था. मेजबान टीम के लिए मार्कस ट्रेस्‍कोथिक ने 109 और कप्‍तान नासिर हुसैन ने 115 रन की पारी खेली थी. जवाब में वीरेंद्र सहवाग (45) और सौरव गांगुली (60) की जोड़ी ने पहले विकेट के लिए शतकीय साझेदारी (106 रन) की लेकिन इसके बाद भारतीय पारी पटरी से उतर गई. स्‍कोर 145 रन तक पहुंचते-पहुंचते सौरव, सहवाग, दिनेश मोंगिया, राहुल द्रविड़ और सचिन तेंदुलकर जैसे बल्‍लेबाज आउट हो चुके हैं. हार लगभग तय नजर आ रही थी. इस मौके पर कैफ और युवराज ने अपनी बल्‍लेबाजी से जीत की उम्‍मीदें फिर जगाईं. इन दोनों ने छठे विकेट के लिए 121 रन जोड़े. 267 रन के कुल स्‍कोर पर युवराज के आउट होने के बाद हरभजन और अनिल कुंबले भी जल्‍दी ही पेवेलियन लौट गए लेकिन कैफ ने जहीर के साथ मिलकर टीम को दो विकेट की जीत दिला दी. भारतीय टीम ने 49.3 ओवर में आठ विकेट खोकर 326 रन का लक्ष्‍य हासिल कर लिया.     googletag.cmd.push(function() { googletag.display('adslotNativeVideo'); });
15 years ago #OnThisDay , I lived a dream, a dream of a lifetime. We won the Natwest series Finals against England chasing 326 #87NotOutpic.twitter.com/KDXN5WwrLJ
Please see carefully. Rahul Dravid Bhai, as always coming to the rescue , this time for me :) https://t.co/DtpkFwaS7Q

लार्ड्स मैदान पर खेले गए इस मैच में इंग्‍लैंड की टीम ने पहले बल्‍लेबाजी करते हुए 50 ओवर्स में पांच विकेट पर 325 रन का विशाल स्‍कोर खड़ा किया था. मेजबान टीम के लिए मार्कस ट्रेस्‍कोथिक ने 109 और कप्‍तान नासिर हुसैन ने 115 रन की पारी खेली थी. जवाब में वीरेंद्र सहवाग (45) और सौरव गांगुली (60) की जोड़ी ने पहले विकेट के लिए शतकीय साझेदारी (106 रन) की लेकिन इसके बाद भारतीय पारी पटरी से उतर गई. स्‍कोर 145 रन तक पहुंचते-पहुंचते सौरव, सहवाग, दिनेश मोंगिया, राहुल द्रविड़ और सचिन तेंदुलकर जैसे बल्‍लेबाज आउट हो चुके हैं. हार लगभग तय नजर आ रही थी. इस मौके पर कैफ और युवराज ने अपनी बल्‍लेबाजी से जीत की उम्‍मीदें फिर जगाईं. इन दोनों ने छठे विकेट के लिए 121 रन जोड़े. 267 रन के कुल स्‍कोर पर युवराज के आउट होने के बाद हरभजन और अनिल कुंबले भी जल्‍दी ही पेवेलियन लौट गए लेकिन कैफ ने जहीर के साथ मिलकर टीम को दो विकेट की जीत दिला दी. भारतीय टीम ने 49.3 ओवर में आठ विकेट खोकर 326 रन का लक्ष्‍य हासिल कर लिया.